kardosdrur/scandi-wiki huggingface dataset:
Star for Life

Star for Life er et svensk non-profit skoleprogram grundlagt i det sydlige Afrika for at mindske spredningen af HIV og AIDS blandt børn og unge. Grundlægger er den svenske entreprenør Dan Olofsson og dennes hustru Christin. 

Den første skole blev indviet i efteråret 2005 i den sydafrikanske provins KwaZulu-Natal.

Trivia 
Grevinde Alexandra udgav i november 2018 sin første sang. Singlen "Wash Me Away" var til støtte for Star of Life.

Referencer

Eksterne henvisninger 
 Star for Life

Almennyttige organisationer
Hiv/aids
Etableret i 2005
Ternet Ninja

Ternet Ninja er en dansk animeret komediefilm fra 2018. Filmen er instrueret af Thorbjørn Christoffersen og Anders Matthesen. Ternet Ninja er en filmatisering af Anders Matthesens bog af samme navn. Filmen blev udgivet den 25. december 2018 og blev godt modtaget af anmelderne. 

Filmen solgte 222.760 billetter (inkl. snigpremierebilletter) på de fire første dage, hvilket var den bedste åbningsperiode for en dansk film nogensinde, men blev i 2021 overgået af fortsættelsen Ternet Ninja 2, som solgte 246.684 biografbilletter i sin åbningsperiode. Ternet Ninja rundede i marts 2019 926.256 solgte billetter. I maj samme år havde den solgt 940.000 billetter, hvilket gør det til den femte mest sete danske film nogensinde.

I marts 2019 kom det frem at Anders Matthesen har modtaget 238.052 kroner i udviklings-støtte fra Det Danske Filminstitut til en efterfølger til Ternet Ninja. Ternet Ninja 2 udkom den 19. august 2021.

Handling 
Filmen handler om Aske, der går i 7. klasse og er forelsket i Jessica fra 8. klasse. Aske har et anstrengt forhold til sin stedbror Sune og stedfar, og bliver mobbet af skolens bølle. Dette ændrer sig, da Stewart, onkel til Askes gran-fætter Terkel, forærer Aske en levende ninjadukke der er "dødsensfarlig og besat af tanken om retfærdighed og blodhævn".

Medvirkende 
 Alfred Bjerre Larsen som Aske
 Emma Sehested Høeg som Jessica Eberfrø
 Anders Matthesen som Taiko Nakamura/Ternet Ninja, Stewart Stardust og alle resterende roller i filmen.

Temaer 
Matthesen har kaldt filmen for "en meget moralsk film" hvor budskabet er, "at man skal tro på sig selv og tage sig sammen og ikke lade stå til, bare fordi andre gør det". Matthesen mener, at "det er vigtigt selv at tage affære, hvis der er noget, man er utilfreds med", hvilket i filmen kommer til udtryk gennem selvtægt. I modsætning til Terkel i knibe hvor Anders Matthesen bevidst provokerede med filmens grovkornede humor, er Ternet Ninja også en moraliserende film med "en ond og en god".

Filmen betragtes som en spirituel efterfølger til Terkel i Knibe. Filmen foregår i samme kommune (baseret på Albertslund) som i Terkel i Knibe. Derudover er der gæsteoptrædener fra karaktererne Onkel Stewart, Terkel (som er Askes fætter), Arne og Jason, der ligeledes var med i Terkel i Knibe.

Soundtrack 

Sangen "Pesto" blev et hit og nåede nummer 10 på tracklisten.

Modtagelse

Anmeldelser 
Politiken gav fem ud af seks mulig stjerner.
Jyllands Posten kaldte den "et helstøbt mesterværk". Filmmagasinet Ekko gav fem ud af seks stjerner og det samme gjorde Soundvenue.

Priser

Referencer

Eksterne henvisninger 
 

Danske film fra 2018
Anders Matthesen
Komediefilm fra Danmark
Animationsfilm fra Danmark
Film baseret på bøger
Børnefilm fra Danmark
Robertprisen for årets børne- og familiefilm
Atløy

Atløy (også kaldt Atløyna) er en ø i Askvoll kommune, Vestland fylke i Norge. Den ligger  nord for mundingen af Dalsfjorden. Øen har et areal på 38,3 km².

Kirken på Atløy, Vilnes kirke, er fra 1674. Den tidligere kirke nedbrændte i 1673 efter et lynnedslag. Det siges at da man gravede i det gamle gulv, fandt man mange skeletrester der mentes at stamme fra en vikingegrav.

Atløy har formentlig fået navnet efter sagnkongen Atle Jarl (død ca. 910) efter slaget med jarlen Håkon Grjotgarson. De to jarler (stormænd) mødtes i et stort slag i Stavenesvågen i Askvoll. Her faldt Håkon Grjotgardsson og Atle Jarl blev også livsfarligt såret og døde kort efter på en gård på Atløy.

Kilder og henvisninger 

Øer i Vestland
Askvoll
Kofoed Anchersvej

Kofoed Anchersvej er en gade i Espergærde. Den forbinder Kløvermarken mod nord med Hornbækvej mod syd.

Navnet 
Kofoed Anchersvej har navn efter Peter Kofoed Ancher, som i 1919 købte den daværende ejendom Mellemvangsgården og lod store dele af dens jorder udstykke.

Beliggenhed 

Kofoed Anchersvej begynder, hvor Kløvermarken ender (ved Espergærdecentret) og forløber mod syd ned til Hornbækvej (oprindeligt til Tibberupvej).

Kollektiv trafik 

Vejen betjenes af lokale buslinjer.

Boliger 

Vejen er omgivet af boligkvarterer af forskellig alder og fremtræden.

Mod nord og på den østlige side ligger først villakvarteret Svinget, der strækker sig til Stokholmsvej. Syd for Stokholmsvej følger et blandet boligområde. 

Længst mod syd ligger Tibberupparken som et etageboligområde med lokal købmand og en skole, Tibberupskolen. 

På den vestlige side ligger nordligst en enkelt række boliger, der syd for Stokholmsvej breder sig som et boligområde omkring Mellemvangsvej og Mindevej. 

Syd for Svinebækken ligger et større villaområde opført i 1960-erne, som strækker sig mod vest til Hovvej.

Erhverv 

Der ligger ingen erhverv langs vejen.

Eksterne henvisninger 
 Kjeld Damgaard: "Landbrugsejendommen, der blev børneinstitution" 

Espergærde
Veje i Danmark
Adam Air Flight 574

Adam Air Flight 574 var en planlagt flyvning fra Juanda International Airport i Surabaya i Indonesien til Sam Ratulangi International Airport i Manado i Indonesien, som styrtede ned i Makassar-strædet den 1. januar 2007. Flyet var af typen Boeing 737-400 med registreringsnummer PK-KKW og havde 96 passagerer og en besætning på 6 personer ombord.

Eksterne henvisninger 

 Final report  (Archive)
 PUBLIC RELEASE OF FINAL REPORT – PK-KKW – FL DHI 574( )
 PEMBUKAAN PUBLIC RELEASE PK-KKW TGL 25 MARET 200( ) 

Flyulykker og -hændelser i 2007
Flyulykker og -hændelser i Indonesien
Maria Josepha af Sachsen (1803–1829)

Maria Josepha af Sachsen (6. december 1803 – 18. maj 1829) var en tysk prinsesse af Sachsen, der var dronning af Spanien fra 1819 til 1829 som ægtefælle til kong Ferdinand 7. af Spanien.

Maria Anna var datter af prins Maximilian af Sachsen og Caroline af Parma. Hun blev gift den 20. oktober 1819 i Madrid med kong Ferdinand 7. af Spanien i hans tredje ægteskab. De fik ingen børn.

Albertinske linje af Huset Wettin
Dronninger af Spanien
Kongelige fra Sachsen
Personer fra Dresden
Eikefjorden

Eikefjorden er en fjord i Flora kommune i Vestland fylke i Norge. Fjorden er en fortsættelse af Vassreset og Solheimsfjorden som ligger på sydsiden af Florø og strækker sig omtrent 16 kilometer ind til Eikefjord. 

Fjorden har indløb mellem Mækjevika i nord og Neståa i syd. Fjorden bliver smallere lige efter indløbet og ved Leversundet er den omkring 300 meter bred. Fjorden går førstmod øst, før den svinger svagt mod syd ind  til Kvalvik. Her bliver fjorden langt bredere og deler sig i to, en del går mod  øst til Eikefjord og en del mod vest til Botnavik. Længst sydøst i fjorden ligger bebyggelserne Orehola og Sunnarvik. 

Rigsvej 5 går langs hele nordsiden af fjorden mellem Eikefjord og Florø.

Kilder og henvisninger

Eikefjord   snl.no ver. 20. februar 2018 

Fjorde i Vestland
Flora (Norge)
Køge Rådhus

Køge Rådhus er, som navnet antyder, et rådhus, der ligger på torvet i Køge på Sjælland. Bygningen stammer fra 1500-tallet og er renoveret i nyklassicistisk stil i 1903.

Historie 
Rådhuset blev opført omkring 1552 på Køge Torv, da borgerne i Køge fik tilladelse fra Christian 3. til at bruge byggematerialer fra det forladt gråbrødrekloster i Vestergade til at bygge et rådhus, på den betingelse at det indeholdt et kornmagasin og toldkontor. Det blev opført i renæssancestil og havde en frise med relieffer fra Statius von Dürens værksted Lübeck under vinduet på første sal.

Rådhuset blev udvidet mod nord i 170. Det blev fuldstændigt ombygget i 1903 i nyklassicistisk stil. I 1918 blev det fredet.

Køge Kommune blve markant større ved kommunalreformen i 1970 og en arkitektkonkurrence blev udskrevet til en tilbygning på Rådhuset. Den blev vundet af Arkitektgruppen Aarhus (nu Arkitema) og var deres første store projekt.

Beskrivelse 
Den gamle nyklassicistiske rådhusbygning har en simpel gul facade med trekantede frontoner. To af Statius von Dürens terrakottarelieffer fra renæssancebygningen er opsat på hver side af indgangen. Bygningen indeholder en hall og borgmesterens kontor.

Den moderne tilbygning består af to lange, glasklædte længer. Nordvingen ligger ud til Køge Museum mod nord.

Referencer

Eksterne henvisninger 

 Køge Kommune
 Gammelt design baseret på undersøgelser i 1905

Rådhus
Rådhus
Fredede rådhuse i Danmark
Nørre Herlev-stenen

Nørre Herlev-stenen (også kendt som Herlev- eller Freerslev-stenen) er en runesten, fundet i Nørre Herlev Sogn i 1876. Stenen blev indsendt til Nationalmuseet med et gavebrev, der fortalte at den var fundet i et stendige i Freerslev. Erik Moltke betragtede stenen som falsk på baggrund af sprog- og runeformer, men denne tolkning er i nyere tid diskuteret af Marie Stoklund.

Indskrift

Kilder 
 Danske Runeindskrifter 

Runesten i Danmark
Genstande i Nationalmuseet
Høydalsfjorden

Høydalsfjorden er en fjordarm af Solheimsfjorden i Flora kommunei Vestland fylke i Norge. Fjorden ligger lige syd for Florø og strækker sig 13 kilometer mod sydøst. Fjorden har to indløb, et mellem Ålvorsundet på vestsiden af Ålvora og et større indløb mellem Ålvora og Neståa. Like indenfor indløbet ligger de to øer Litle og Store Timberøya og længere inde i fjorden ligger Hjortøya. Syd for Litle Timberøya ligger Stongasundet mellom øen Stavøy og fastlandet. Sundet går mod syd til Brufjorden.

Der ligger flere landbrug på nordsiden af fjorden som Holmesund og Steinhovden. Syd for Hjortøya ligger Langeneset som strækker sig 2 kilometer mod nordvest i fjorden. Helt inde, på nordsiden af næsset ligger Høydal, som har givet navn til fjorden. Nord for Høydal smalner fjorden ind og de siste 2,5 kilometrene ind til bunden af fjorden kaldes Osstrupen.

Fv 542 går langs sydsiden af fjorden og krydser Osstrupen. På nordsiden af fjorden går Fv 543.

Kilder og henvisninger 

 Høydalsfjorden på snl.no

Fjorde i Vestland
Flora (Norge)
My Summer Car

My Summer Car er et computerspil udviklet af den finske udvikler Johannes Rojola fra Amistech. Det blev udgivet den 24. oktober 2016.

Referencer 

Computerspil fra 2016
Åfjorden (Hyllestad)

Åfjorden er en fjord i Solund og Hyllestad kommuner i Vestland fylke i Norge. Fjorden er den sydligste gren af Buefjorden som ligger længere mod vest. Fjorden har en længde på 22 kilometer og strækker sig mod øst til landsbyen Hyllestad. Det siste stykke deler fjorden sig i to, Hyllestadfjorden i syd og Sørefjorden i nord. Fjorden har indløb mellem Sakrisøyna i nord og Leknessundet på Sula.

På Sula går Dumbefjorden mod syd fra Åfjorden. Øst for Sula ligger øen Skorpa og herfra går Storakersundet og Tellesundet mod syd til Losnosen, som er en del af Sognefjorden.

Fra nord for Skorpa og indover i fjorden ligger der flere gårde og bebyggelser på nordsiden. Fra Eide går Fv61 på nordsiden af fjorden forbi Sørbøvågen til Salbu, og herfra går Rv607 ind til Hyllestad. Ved Hyllestad stikker halvøen Katlenova 3 km ud i fjorden og deler Åfjorden i de to nævnte fjordarme.

Sydsiden af fjorden er sparsomt bebygget, specielt i den bratte indre del hvor fjeldet stiger brat op til en højde af cirka 500 meter over havet. Ved indløbet til Hyllestadfjorden ligger den karakteristiske bjergtop Gygrekjeften på sydsiden med en højde på 710 moh.

På begge sider af Åfjorden findes glimmerskifer som tidligere er blevet udvundet til produktion af kværnsten.

Kilder og henvisninger 

Fjorde i Vestland
Solund
Hyllestad
Buefjorden

Buefjorden er en fjord yderst i havgabet langs kommunegrænsen mellem Solund i syd og Askvoll i nord i Vestland fylke i Norge. Den indre del af fjorden ligger i Fjaler kommune. Buefjorden har en længde på cirka 16 kilometer og strækker sig fra vest mod øst.

Fjorden ligger på sydsiden af Bulandet, som fjorden er opkaldt efter, og Værlandet. På sydsiden af fjorden ligger øerne Ospa, Drivøyna, Færøyna, Buskøyna og Sula. På øen Sula går Hagefjorden mod syd. Fjorden strækker sig ind til øerne Lammetu og Lutelandet og her deler den sig i tre. På nordsiden af Lammetu starter Vilnesfjorden, syd for Lutelandet ligger Korssundsosen hvor Skifjorden fortsætter mod øst. Syd for Korssundsosen ligger Sakrisøyna og syd for denne starter Åfjorden. 

Indenfor Lutelandet ligger Bygdevågen og bebyggelsen Nordre Folkestad.

Kilder og henvisninger

 Buefjorden på snl.no
Fjorde i Vestland
Askvoll
Solund
Fjaler
Jan Bo Petersen

Jan Bo Petersen  (født 28 juli 1970 i Næstved) er en tidligere dansk cykelrytter. I 1990 og 1991 blev han kåret som Årets cykelrytter i Danmark ved en afstemning blandt læserne af Cykling Sport & Motion. Han vandt bronze medalje i holdforfølgelsesløbet ved De olympiske lege i 1992. I løbet af karrieren vandt han 1 sølv - og tre bronzemedaljer ved VM i banecykling

Historiske registreringer 
 14. august 1991 - danske Jan Bo Petersen vinder VM-bronze i 4.000 meter individuelt forfølgelsesløb ved VM i banecykling i Stuttgart i Tyskland. Guldet går til tyske Jens Lehmann
 16. august 1991 - danske Jan Bo Petersen vinder VM-bronze i 50 km pointløb ved VM i cykling i Stuttgart, Tyskland. Bruno Risi (Schweiz) vinder guld. Det er Jan Bo Petersens anden bronzemedalje ved VM

Referencer

Eksterne henvisninger 
 

Mandlige cykelryttere fra Danmark
Deltagere for Danmark ved sommer-OL 1992
Olympiske bronzemedaljevindere fra Danmark
Germania (personifikation)

Germania er en personifikation af Tyskland som en heltekvinde, der har været anvendt i litteratur og billedkunst siden 1840'erne. Eksemler er Johannes Schillings kolossalstatue på Niederwaldmonumentet, Rudolf Siemerings statue på sejrsmonumentet i Leipzig og Robert Henzes marmorskulptur Germania på sejrmonumentet på Altmarkt i Dresden.

Kilder og henvisninger 

 

Tysk kultur
Personifikationer
Ugglan
Brufjorden

Brufjorden er en fjord i Flora kommune i Vestland fylke i Norge. Den ligger på nordsiden af Brulandet og øerne Askrova og Svanøy. På sydsiden af Brulandet ligger Stavfjorden. På nordsiden af fjorden ligger Stavøy.

Fjorden strækker sig fra Oddane, en gruppe holme i nordvest, og 11 kilometer mod sydøst, til indløbet af Førdefjorden. På fastlandet i øst ligger bebyggelsen Bru, som den er opkaldt efter. Fjorden ligger lige syd for kommunens hovedby Florø, og sydvest for  Vassreset som forbinder Rekstafjorden med Solheimsfjorden.

Kilder og henvisninger

Fjorde i Vestland
Flora (Norge)
Askrova

Askrova er en 7,8 km² stor ø der ligger syd for byen Florø i Flora kommune, Vestland fylke i Norge. På øen ligger Askrova bedehuskapell.  Det ligger ved Brufjorden, nær mundingen af Førdefjorden, omkring 4 km nordvest for øen Svanøya. Askrova ligger omkring 7 km sydvest for byen Florø og omkring samme afstand sydøst for øen Reksta. Øen havde i 2001 en befolkning på 143 mennesker, hvor de fleste bor på syd- og vestkysten og hovedsageligt er beskæftiget med fiskeri. Det 219 meter høje bjerg Skara er det højeste punkt på Askrova.

I 1936 var der en rekordfangst af sild ved Askrova. Officielle tal sætter den til mellem 100.000 og 120.000 hektoliter. Det var den hidtil største fangst i Sogn og Fjordane.

Kilder og henvisninger 
 Rekordfangsten av sild ved Askrova (nrk)

Referencer 

Flora (Norge)
Øer i Vestland
Stavøy

Stavøy eller Stavøya er en ø i Flora kommune i Vestland fylke i Norge. Den ligger lige syd for Florø Lufthavn, på sydsiden af Solheimsfjorden og nord for Brufjorden. Øen har et areal på 10,9 km² og omkring 55 indbyggere. 

Øerne Askrova og Svanøy ligger vest for Brufjorden på vestsiden af Stavøy. Stavøy blev i 1990 knyttet til fastlandet med Stongasundet bro, som er 173 meter lang og fører  over til Bru og Fv547.

Kilder og henvisninger 
 Kort på norgeskart.no

Øer i Vestland
Flora (Norge)
Silkeborg gamle rådhus

Silkebog gamle rådhus eller Silkeborg Ting- og Arresthus er et fredet rådhus, der ligger i Silkeborg. Det blev opført i 1857 og blev fredet i 1978. I dag huser det Drewsens Livsstil og spisehus.

Historie 
Rådhuset blev opført i 1857 med Hans Christian Zeltner som arkitekt. Zeltner havde tidligere tegnet rådhusene i Horsens og Skanderborg. Bygningen var i brug frem til 1970, hvor et nyt rådhus blev indviet på Søvej. Det blev herefter brugt som domhus, men dette stoppede i 2007 med strukturreformen, som reducerede antallet af kommuner. Det stod herefter ubrugt i nogle år. Frem til 2014 blev det brugt som byens turistkontor. I 2017 åbnede Drewsens spisehus og Bang & Olufsen i stueetagen.

Beskrivelse 
Rådhuset er i to etager og er blevet opført i historicistisk stil, inspireret af nederlandsk renæssance og Rosenborg. Det har kamtakker og et lavt sekskantet tårn med kobbertag i midten ud mod torvet.

Referencer

Eksterne henvisninger 

Fredede bygninger, konstruktioner og anlæg i Danmark
Gamle rådhus
Fredede rådhuse i Danmark
Etableret i 1857
Dirk 7. af Holland

Dirk VII af Holland (død 4. november 1203 i Dordrecht), også kendt som Dietrich på tysk, Thierry på fransk og Theodoric på engelsk, var greve of Holland fra 1190 til 1203. Han var den ældste søn af Floris III og Ada af Huntingdon.

Takket være en borgerkrig i Det Hellige Romerske Rige måtte Henrik VI, den hellige romerske kejser finde måder at få venner til. Kejseren støttede Dirk ved at give ham ret til at opkræve en vejafgift på flamske købmænd i Geervliet. Henrik overdrog også Holland Grote Waard (Dordrecht og dens omgivelser) på bekostning af biskoprådet Utrecht. Han sikrede også muligheden for at Holland kunne blive arvet via en kvindelig arving. I 1196 modtog Dirk midlertidigt den herskende biskop i Utrecht. Dette betød krig med grev Otto I af Guelders. Otto blev besejret i slaget ved Grebbeberg. I 1197 blev Dirk van Are valgt som den nye biskop. Som sådan genvandt han den nederlandske myndighed i Utrecht. Hohenstaufen mistede terræn i borgerkrigen, så grev Dirk ændrede side og gav sin troskab til fordel for Welferne.

Frierne i Oostergo og Westergo støttede Dirks broder Wilhelm, som invaderede Holland. Wilhelm blev også støttet af nogle vesterlændinge.

I 1202 kom Dirk til Otto of Guelders, og de angreb begge Brabant. Brabant hævdede Holland, Utrecht og Guelders som hertug af Lotharingia. Bosch og Geertruidenberg blev erobret under denne kampagne. Hertug Henrik I af Brabant tog Dirk til fange i Heusden. Udover at betale en høj løsesum måtte han acceptere hertugen af Brabant som sin øverste leder i det sydlige Holland og biskoppen af Utrecht som sin overordnede i det nordlige Holland.

Dirks datter Ada arvede Grevskabet Holland i 1203. Hun blev gift med Louis II, greve af Loon, som blev greve af Holland.

Noter 

Nederlandenes historie
Rodeo (Travis Scott-album)

Rodeo er det første studiealbum af den amerikanske rapper Travis Scott. Det blev udgivet 4. september 2015 af Epic Records og Grand Hustle Records. Albummet indeholder gæsteoptrædener fra 2 Chainz, juicy j, kacy hill, The Weeknd, swae lee, chief keef, Kanye West, Justin Bieber, Toung Thug, Toro Y Moi og Schoolboy Q, mens albummet blev produceret af Travis Scott, Allen Ritter, Mike Dean, Metro Boomin, Frank Dukes, Sonny Digital og WondaGurl med flere.

Rapalbum
Album fra 2015
Privativ

Privativ betegner inden for grammatik et affiks, der betyder mangel på eller ophævelse af en egenskab. Det er en stavelse (bundet morfem), der hæftes på et adverbium, verbum, substantiv eller adjektiv.

På dansk kan en privativ være forstavelserne u-, mis- m.v.
Eksempler: uønsket, misvisende, asocial, inhabil, illegitim, irrelevant. 

En privativ kan også være efterled som -løs, -fri. 
Eksempler: værdiløs, sukkerfri. 

Ordet kommer af latin privare = berøve.

Privativ kan også være en betegnelse for abessiv (kasus). 

Grammatik
Kasus
Rekstafjorden

Rekstafjorden er en fjord i Flora kommune i Vestland fylke i Norge. Den ligger yderst i havgabet, vest for Florø,  på sydsiden af øerne Kinn og Reksta, som den er opkaldt efter. Syd for fjorden ligger øen Askrova og Brufjorden. Fjorden har indløb i havgabet syd for Kinn og strækker sig 10 kilometer mod øst til hvor Vassreset starter. Mellem Kinn og Reksta går Kinnasundet mod nord til Skorpefjorden på nordsiden af disse øer. Den østlige grænse til fjorden ligger mellem Søre Nekkøy og Store Stårøy.

Kilder og henvisninger

Fjorde i Vestland
Flora (Norge)
Reksta

Reksta er en ø i Flora kommune i Vestland fylke i Norge, omkring 8 km vest for Florø. Øen har bådforbindelse til Florø fra Rognaldsvåg. 

Øen havde tidligere stor aktivitet, særlig i 1950'erne under sildefiskeriet, men i dag bor det kun omkring 140 indbyggere på øen. 

Reksta ligger mellem Skorpefjorden i nord med øen Skorpa på nordsiden, og Rekstafjorden i syd.

Øer i Vestland
Flora (Norge)
Spørgeord

Et spørgeord er et ord, der bliver benyttet i forbindelse med spørgsmål. På dansk anvendes de såkaldte hv-ord der omfatter de spørgende stedord og de ord der kan betegnes spørgende biord eller biordsagtige spørgeord. Disse hv-ord inkluderer hvem, hvad, hvor, hvornår, hvorfor og hvordan.

I dansk talesprog kan ordet "vel" og det uformelle ord "ikk" (ikke) også indikere et spørgsmål, for eksempel "Han kommer aldrig, vel?" og "Han er kommet, ikk?".

Henvisninger 

Grammatik